Stopfake.kz: Мектептерде биометриялық деректер жиналатыны туралы ақпарат - жалған
DATE: 16:16, 16 Наурыз 2021 | GMT +5
TITLE: Stopfake.kz: Мектептерде биометриялық деректер жиналатыны туралы ақпарат - жалған
URL: https://kaz.inform.kz/news/stopfake-kz-mektepterde-biometriyalyk-derekter-zhinalatyny-turaly-akparat-zhalgan_a3765066/
META: DATE: 16:16, 16 Наурыз 2021 | GMT +5
TOTAL WORDS: 129
AUTHOR(S):
TEXT: ҚР Білім және ғылым министрлігі бұл ақпаратты жоққа шығарды, деп хабарлайды ҚазАқпарат stopfake. kz сайтына сілтеме жасап. Әлеуметтік желілерде ата-аналарға балаларды педагогтардан жасырынуға үйретуге кеңес берілуде. Өйткені мектептерде жасырын түрде балалардың биометриялық мәліметтері алынады және оларды кез келген уақытта сабақтан белгісіз бағытта алып кетуі мүмкін. Бұл ақпарат шындыққа жанаспайды. – Балаға қатысты барлық іс-әрекеттер атааналармен келісілуі керек. Бұл ретте сабақ кезінде қандай да бір іс-шаралар өткізуге жол берілмейді. Биометриялық деректерге келсек, бұл жеке мәліметтер болып табылады. Педагогтарға оларды жинаудың қажеті жоқ, – деп хабарлады ҚР БҒМ. Қазақстанда көрінеу жалған ақпарат таратқаны үшін ҚР Қылмыстық кодексінің 274-бабына сәйкес қылмыстық жауапкершілік қарастырылған. Баршаңызды тек ресми ақпаратқа ғана сенуге шақырамыз! Жаңалықтың шынайылығын біздің порталдың көмегімен тексеруге болады. Өзіңізді қызықтырған ақпаратты t. me/stopfake kz Telegram-арнасына немесе +7 707 739 5599 WhatsApp нөміріне жіберіңіз
